ดีทมาร์ ฮามันน์

ดีทมาร์ โยฮันน์ วอล์ฟกัง "ดีดี" ฮามันน์ (, เกิด 27 สิงหาคม 1973) เป็นอดีตนักฟุตบอลอาชีพชาวเยอรมัน 

เขาเริ่มต้นอาชีพนักฟุตบอลกับสโมสรไบเอิร์นมิวนิก ก่อนจะย้ายมาเล่นในพรีเมียร์ลีกกับนิวคาสเซิลยูไนเต็ด ลิเวอร์พูล และแมนเชสเตอร์ซิตี โดยส่วนใหญ่เล่นในตำแหน่งกองกลางตัวรับ นอกจากนี้เขายังเป็นผู้เล่นและผู้ฝึกสอนให้กับมิลตันคีนส์ดอนส์ ก่อนที่จะย้ายมาเป็นโค้ชทีมชุดใหญ่ของเลสเตอร์ซิตี ฮามันน์เป็นนักเตะทีมชาติเยอรมนีตั้งแต่ปี 1997 จนถึงปี 2006 ลงเล่นให้ทีมชาติในฟุตบอลโลก 2 สมัย และฟุตบอลชิงแชมป์แห่งชาติยุโรป 2 สมัย โดยพาทีมเข้าถึงรอบชิงชนะเลิศฟุตบอลโลก 2002 เขาเป็นที่รู้จักในไอร์แลนด์ในฐานะผู้เชี่ยวชาญด้านฟุตบอลในรายการถ่ายทอดสดการแข่งขันฟุตบอลยุโรปและนานาชาติของสถานีวิทยุ Raidió Teilifís Éireann

ตลอดอาชีพนักเตะ ฮามันน์ขึ้นชื่อว่าเป็นนักเตะที่มีความสม่ำเสมอและความน่าเชื่อถือ เขาได้รับการยกย่องอย่างสูงจากแฟนบอลลิเวอร์พูลด้วยผลงานอันยิ่งใหญ่ในการนำทีมคว้าแชมป์ในยูฟ่าแชมเปียนส์ลีก นัดชิงชนะเลิศ 2005

เมื่อวันที่ 5 กรกฎาคม 2011 ดีทมาร์ ฮามันน์ ได้รับการแต่งตั้งให้เป็นผู้จัดการทีมคนใหม่ของสโมสรสต็อกพอร์ตเคาน์ตี้ แทนที่เรย์ มาทีอัส ผู้จัดการทีมคนเก่าที่ออกจากตำแหน่งไป

 อ้างอิง 

แหล่งข้อมูลอื่น

 Profile at the Liverpool F.C. website









 LFC History Profile

หมวดหมู่:บุคคลที่เกิดในปี พ.ศ. 2516
หมวดหมู่:นักฟุตบอลชายชาวเยอรมัน
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลมิลตันคีนส์ดอนส์
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2000
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้จัดการทีมฟุตบอลชาวเยอรมัน
หมวดหมู่:นักฟุตบอลชายชาวเยอรมันตะวันตก
หมวดหมู่:เจ้าหน้าที่สโมสรฟุตบอลมิลตันคีนส์ดอนส์
หมวดหมู่:เจ้าหน้าที่สโมสรฟุตบอลเลสเตอร์ซิตี